b'\n_START_ARTICLE_\nValent\xc4\xabna Eiduka\n_START_PARAGRAPH_\nValent\xc4\xabna Eiduka (12. marts 1937) er en pensioneret lettisk spydkaster. P\xc3\xa5 det seneste har hun virket som tr\xc3\xa6ner for flere lettiske spydkastere, herunder olympiske medaljevindere som Vadims Vasi\xc4\xbcevskis og Ain\xc4\x81rs Kovals._NEWLINE_Eidukas personlige rekord i spydkast er 52,97 meter, som hun opn\xc3\xa5ede i 1964. I l\xc3\xb8bet af sin karriere var hun mester i spydkast otte gange for Lettiske SSR. I 2006 og 2008 blev hun k\xc3\xa5ret til \xc3\xa5rets sportspersonlighed i Letland, og er siden den 14. oktober 2008 Officer af Trestjerneordenen, en orden hun fik overrakt af Letlands pr\xc3\xa6sident Valdis Zatlers p\xc3\xa5 Riga Slot den 17. november 2008._NEWLINE_Eiduka har v\xc3\xa6ret tr\xc3\xa6ner for de olympiske medaljevindere Vadims Vasi\xc4\xbcevskis og Ain\xc4\x81rs Kovals, samt den nuv\xc3\xa6rende junior verdensrekordindehaver Zigismunds Sirmais, Sinta Ozoli\xc5\x86a-Kovala og Inga Ko\xc5\xbearenoka. Tidligere har hun ogs\xc3\xa5 tr\xc3\xa6net Voldem\xc4\x81rs L\xc5\xabsis, s\xc3\xb8n af legendariske J\xc4\x81nis L\xc5\xabsis.'